Γκενάντι Ζιουγκάνοφ

Πρώτα χρόνια

Ο Γκενάντι Ζιουγκάνοφ γεννήθηκε στις 26 Ιουνίου του 1944 στη Μούμρινο, στην περιφέρεια του Ορυόλ, νότια της Μόσχας. Ο πατέρας και ο παππούς του ήταν καθηγητές και ο Γκενάντι ακολούθησε τα χνάρια τους. Μετά την αποφοίτηση του από το τοπικό σχολείο δευτεροβάθμιας εκπαίδευσης, το 1961, δούλεψε εκεί ως καθηγητής Φυσικής για ένα χρόνο μέχρι το 1962. Το 1962, ο Γκενάντι Ζιουγκάνοφ γράφτηκε στο Τμήμα Φυσικής και Μαθηματικών στο Παιδαγωγικό Ινστιτούτο του Ορυόλ. Από το 1963 μέχρι το 1966, ο Γκενάντι Ζιουγκάνοφ δούλεψε στις μονάδες της Ακτινοβολίας, της Χημείας, της Πληροφορικής και της Βιολογίας στην Ομάδα των σοβιετικών δυνάμεων στη Γερμανία. Το 1966, ο Γκενάντι Ζιουγκάνοφ, εντάχθηκε στο Κομμουνιστικό Κόμμα της Σοβιετικής Ένωσης. Επέστρεψε στο Παιδαγωγικό Ινστιτούτο το 1966 για να ολοκληρώσει το πτυχίο του το 1969. Κατά την επιστροφή ήταν ήδη γνωστός αθλητής και πολιτικός και παντρεμένος με τη σύζυγο του, Ναντέζντα.

Εργασία

Ο Γκενάντι Ζιουγκάνοφ δίδασκε μαθηματικά, αλλά το 1967 τέθηκε σε εργασία στο τμήμα του Κομμουνιστικού Κόμματος της Σοβιετικής Ένωσης του Ορυόλ. Έγινε ο Πρώτος Γραμματέας της τοπικής οργάνωσης Κομσομόλ και επικεφαλής της περιφέρειας με αντικείμενο την ιδεολογία και την προπαγάνδα. Ο Γκενάντι Ζιουγκάνοφ είχε αναδειχθεί ως ο κορυφαίος πολιτικός της περιοχής. Ανάμεσα σε άλλες δραστηριότητες ως ηγέτης της τοπικής Κομσομόλ οργάνωνε πάρτι και χορούς. Ο Γκενάντι Ζιουγκάνοφ έγινε "Πρώτος Γραμματέας" του Κομσομόλ και ηγέτης της περιφέρειας και δεύτερη φορά. Το 1978, ο Γκενάντι Ζιουγκάνοφ γράφτηκε στην Ακαδημία Κοινωνικών Επιστημών στον τομέα της ιατρικής και πήρε το μετά-διδακτορικό του, το 1980. Μετά επιστρέφει στο Ορυόλ και ξαναγίνεται ηγέτης της μέχρι το 1983. Το 1983, έγινε καθοδηγητής στο τμήμα αγκιτάτσιας και προπαγάνδας της Κεντρικής Επιτροπής του Κομμουνιστικού Κόμματος στην Μόσχα. Ο Γκενάντι Ζιουγκάνοφ έγινε από τους κύριους επικριτές της πολιτικής του Μιχαήλ Γκορμπατσώφ, ειδικά όσον αφορά τις πολιτικές της "γκλάσνοστ" και της "Περεστρόικα".

Κομμουνιστικό Κόμμα της Ρωσικής Ομοσπονδίας

Ο Γκενάντι Ζιουγκάνοφ έγραψε πολλά βιβλία, στα οποία επιτέθηκε στον Μπορίς Γιέλτσιν και ήλπιζε να επιστρέψει ο κομμουνισμός που υπήρχε στη χώρα πριν την εποχή του Μιχαήλ Γκορμπατσώφ. Όταν το Κομμουνιστικό Κόμμα της Σοβιετικής Ένωσης διαλύθηκε, έγινε ένας από τους επτά γραμματείς της Κεντρικής Επιτροπής του νέου Κομμουνιστικού Κόμματος της Ρωσικής Ομοσπονδίας και το 1993 έγινε πρόεδρος του κόμματος. Επίσης έγινε πρόεδρος της Ένωσης Κομμουνιστικών Κομμάτων-Κομμουνιστικό Κόμμα της Σοβιετικής Ένωσης το 2001, αντικαθιστώντας τον Ολέγκ Σσένιν.

Προεδρικές εκλογές 2008

Ο Γκενάντι Ζιουγκάνοφ έθεσε υποψηφιότητα για την προεδρία της χώρας του τον Οκτώβριο του 2005, μετά τον πρώην πρωθυπουργό της χώρας, Μιχαήλ Κασιάνοφ. Τον Ιανουάριο του 2008, σε ένα ανοιχτό προεκλογικό τηλεοπτικό σόου αμφισβήτησε την επιλογή του Βλαντιμίρ Πούτιν για την προεδρία της Ρωσίας, τον Ντμίτρι Μεντβέντεφ. Η ομάδα του Μεντβέντεφ αρνήθηκε να συμμετάσχει στο σόου επικαλούμενη έλλειψη χρόνου. Στις 2 Μαρτίου του 2008, στις προεδρικές εκλογές έλαβε το 17.76% των ψήφων, κάτι που τον τοποθέτησε στην δεύτερη θέση μετά τον Ντμίτρι Μεντβέντεφ, ο οποίος πήρε το 70.23% των ψήφων.